Mange av instituttene ved Det samfunnsvitenskapelige fakultet holder til i Lauritz Meltzers Hus.
Bibliotek for samfunnsvitenskap, Fosswinckels gate 14.
**Det samfunnsvitenskapelige fakultet (UiB)** er ett av seks fakulteter ved Universitetet i Bergen.

Fakultetet har rundt 3400 studenter og ca. 200 personer i vitenskapelige og teknisk-administrative stillinger. I tillegg er ca. 45 eksternt finansierte stillinger tilknyttet fakultetet. Leder for fakultetet er dekanus Jan Erik Askildsen.

Det samfunnsvitenskapelige fakultet har sju institutter:

* Institutt for administrasjon og organisasjonsvitenskap
* Institutt for informasjons- og medievitenskap
* Institutt for geografi
* Institutt for sammenliknende politikk
* Institutt for sosialantropologi
* Sosiologisk institutt
* Institutt for økonomi

Fakultetet gir undervisning på alle nivåer gjennom 18 bachelorprogrammer, 16 masterprogrammer og ett ph.d.-program.

Dekaner
-------

Det samfunnsvitenskapelig fakultetet er ledet av en valgt dekan og prodekan. Fakultetet har vært ledet av 13 dekaner (pr. 2021) siden opprettelsen i 1970. 

### Liste over dekaner ved Det samfunnsvitenskapelige fakultet (UiB)

1. Ørjar Øyen (1971-1973) (Sosiologi) 

2. Tore Sandvik (1974-1976) (Juridisk) 

3. Hallgrim Kløve (1977-1980) (Psykologi) 

4. Jan-Petter Blom (1981-1982) (Sosialantropologi) 

5. Tor Rødseth (1983-1985) (Økonomi) 

6. Knut Dahl Jacobsen (1986-1988) (Administrasjon og organisasjonsvitenskap) 

7. Svein Nordbotten (1989-1992) (Informasjonsvitenskap) 

8. Lars Svåsand (1993-1995) (Sammenliknende politikk) 

9. Sigmund Grønmo (1996-1998) (Sosiologi) 

10. Georg Henriksen (1999-2001) (Sosialantropologi) 

11. Alf Erling Risa (2001-2009) (Økonomi)

12. Knut Helland (2009-2017) (Medievitenskap)

13. Jan Erik Askildsen (2017–) (Økonomi)

På 1970-tallet var det felles fakultet med juridiske og psykologiske fag. Parantesen viser dekanens fag- og instituttillhørighet.

Lesesaler
---------

For studener som tar årsstudium eller en bachelorgrad finnes det PC-saler og leseplasser ved Det samfunnsvitenskapelige fakultet. Leseplassene befinner seg i Ulrike Phils, hus som ligger på andre siden av gaten, Professor Keyersgate 1. 

Masterstudentene ved Det samfunnsvitenskapelige fakultet får tildelt egne leseplasser som er lokalisert i fakultetets bygning. Disse får masterstudentene etter egne retningslinjer og fakultetet har egne åpningstider for sine masterstudenter.

Samviten
--------

**Samviten** er studentmagasinet for Det samfunnsvitenskapelige fakultet ved Universitetet i Bergen. Magasinet produseres av studenter og gis ut to ganger i semesteret. Redaksjonen har kontor i Sofie Lindstrøms hus, noen få minutter fra Studentsenteret.

Magasinet inneholder artikler om temaer som er knyttet opp mot Det samfunnsvitenskapelige fakultet, samfunns- og kulturliv. 

Det samfunnsvitenskapelige fakultetet har tidligere hatt studentavisen Svada som kom ut på 1980-tallet. I 1993 kom SV-avisa ut for første gang og byttet i 1994 navn til Samviten. Mange utgaver av Svada og SV-avisa har gått tapt. Det finnes likevel et lite arkiv med gamle utgaver av SVada, SV-avisa og Samviten som redaksjonen i Samviten har tatt vare på.

Utveksling
----------

De fleste bachelor- og masterprogrammene ved fakultetet gir mange utvekslingsmuligheter å velge mellom. Et delstudium ved et utenlandsk universitet kan vare i 3-12 måneder og kan gi internasjonal kompetanse og mange nye erfaringer.

UiB har mer enn 600 avtaler med universiteter over hele verden.

Informasjonssenteret
--------------------

Informasjonssenteret ligger i Lauritz Meltzers hus (SV-bygget), Fosswinckels gate 6, 3. etasje.

Referanser
----------

1. ↑  Forland, Astrid (1996). *Universitetet i Bergens historie, Bind 1*. BErgen: Universitetet i Bergen. s. 609. ISBN 8200227383.

Eksterne lenker
---------------

* Fakultetets hjemmeside
* Offisielt nettsted Rediger på Wikidata
* 
* 
* 

| * v
* d
* r
Universitetet i Bergen |
| --- |
| Fakulteterog institutter | 

|  |  |
| --- | --- |
| Det humanistiske fakultet | 
* Arkeologi, historie, kultur- og religionsvitenskap
* Filosofi og førstesemesterstudier
* Fremmedspråk
* Lingvistikk, litteratur og estetikk

 |
| Kunst, musikk og design | 
* Kunst
* Musikk
* Design

 |
| Juridisk | 
* *Har ikke instituttnivå*

 |
| Mat-nat | 
* Geofysikk
* Biologi
* Fysikk og teknologi
* Geovitenskap
* Informatikk
* Kjemi
* Matematikk
* Molekylærbiologi

 |
| Medisin og odontologi | 
* Biomedisin
* Global helse og samfunnsmedisin
* Klinisk odontologi
* Klinisk 1
* Klinisk 2
* Senter for internasjonal helse

 |
| Det psykologiske fakultet | 
* HEMIL-senteret
* Biologisk og medisinsk psykologi
* Klinisk psykologi
* Pedagogikk
* Samfunnspsykologi

 |
| Samfunnsvitenskap | 
* Administrasjon og organisasjonsvitenskap
* Informasjons- og medievitenskap
* Geografi
* Sammenliknende politikk
* Sosialantropologi
* Sosiologi
* Økonomi

 |

 |
| Rektorer | 
* Bjørn Trumpy (1946–1953)
* Erik Waaler (1954–1959)
* Ludvig Holm-Olsen (1960–1965)
* Håkon Mosby (1966–1971)
* Arne-Johan Henrichsen (1972–1977)
* Ørjar Øyen  (1978–1983)
* Arnfinn Graue (1984–1989)
* Ole Didrik Lærum (1990–1995)
* Jan Fridthjof Bernt (1996–1998)
* Kirsti Koch Christensen (1999–2005)
* Sigmund Grønmo (2005–2013)
* Dag Rune Olsen (2013–2021)
* Margareth Hagen (2021–)

 |
| Sentre | 
* Nordic Centre for Medieval Studies
* Bjerknessenteret
* Senter for middelalderstudier
* Senter for geobiologi
* Senter for integrert petroleumsforskning

 |
| Annet | 
* Bibliotek
* Studentsenter
* Museet

 |
| 
* Kategori
* Liste over æresdoktorer

 |